Norgesmesterskap er som regel årlige arrangementer i idretter eller sporter som er organisert under Norges idrettsforbund. Norgesmesterskap kan arrangeres som et større arrangement over en helg, eller uke (dette er vanligst i individuelle idretter). Norgesmesterskap kan arrangeres som en cup gjennom en hel sesong, og bygger seg opp mot en finale ved sesongens slutt (dette er vanligst i lagidretter). Noen norgesmesterskap krever kvalifisering, enten gjennom egne kvalifiserende arrangementer, eller ved resultatbaserte standarder, som kvalifiseringskrav, for deltakelse.